Религиозни бунтове в Пакистан Пакистанска християнка получи смъртна присъда за боогохулство и прекара 8 години в затвора . Тя беше помилвана след силен обществен натиск , но мюсюлманите в страната излязоха на протест срещу това решение , съобщава " Дейли Мейл " . 53 - годишната Азия Биби е със смъртна присъда от 2010 година , когато беше обвинена , че е оскърбила пророка Мохамед . Тя щеше да стане първият човек , екзекутиран за богохулство в Пакистан , а нейният случай предизвика избухване на насилие и безредици в предимно мюсюлманската страна . Секунди след като Върховният съд отмени присъдата , протести избухнаха в няколко големи града , където хиляди хора излязоха с настояването Биби да бъде обесена . Лидерът на най - консервативната партия в страната призова и за смъртно наказание за съдиите от Върховния съд , които са отменили наказание , както и за оставката на премиера Имран Кан . Привърженици на партията се събраха в Лахор на протест , скандирайки различни лозунги , включително " Обесете Азия " . Около 1000 души , размахващи плакати и пръчки , блокираха главния път на Исламабад , както и няколко магистрали към пристанищния град Карачи , предизвиквайки огромен транспортен хаос . Биби трябва да бъде освободена незабавно след решението на съда , но не става янсо дали са били вземи някакви мерки за нейната сигурност . Преди месец съпругът ѝ заяви в интервю , че ако тя бъде освободена , тя и цялото ѝ семейство ще трябва да напуснат Пакистан . Случаят на Биби предизвика недоволството на християните по света и раздели Пакистан на две , а двама политици , който се опитваха да ѝ помогнат , бяха убити . Единият беше губернаторът на Пунджаб , който беше застрелян от собствения си бодигард .